hefur sexdeild , hvít blóm og þrjú handstrengjótt , kransstæð , margskipt laufblöð ofarlega á stönglinum . Hún er algeng í beykiskógum nágrannalanda okkar , og blómgar þar snemma á vorin áður en beykið laufgast , og nýtir sér þannig birtuna . Á Íslandi er hún nýlega aðflutt , sást fyrst skömmu fyrir 1990 í Ásbyrgi og Vaglaskógi . Trúlega hefur einhver haft hana með sér frá útlöndum og stungið henni þar niður . Í Ásbyrgi hefur hún dreift sér um nokkurt svæði , en í Vaglaskógi er hún líklega útdauð . Einhvern tíma hefur hún verið gróðursett í skóginn í Elliðaárhólmum við Reykjavík , og hefur þar breiðst út yfir nokkurt svæði , og dafnar vel . Það er því líklegt að hún muni nema varanlega land á Íslandi . Breiða af skógarsóleyjum í botni laufskógarins í Elliðaárdal í Reykjavík Skógarsóley í botni laufskógar í Elliðaárdal í Reykjavík .